Kunzang Choden

Kunzang Choden, nada no distrito de Bumthang en 1952., é unha escritora de Bután. Foi a primeira muller do seu país en publicar unha novela en lingua inglesa.
Traxectoria

Filla de terratenentes feudais, aos nove anos foi estudar á India, onde aprendeu inglés. Estudou Psicoloxía na Universidade de Delhi (Indraprastha College) e Socioloxía na Universidade de Nebraska-Lincoln. Traballou para o Programa de Desenvolvemento da Organización das Nacións Unidas en Bután.

Casada cun home suízo, vive en Thimphu.

En 2005 publicou a súa primeira novela, The Circle of Karma. Está ambientada na década de 1950, logo da independencia de Bután. A protagonista, traballadora na construción de estradas, debe loitar cos tradicionais e restritivos roles de xénero previos á independencia do país, así como aos novos tipos de sexismo do liberalismo comercial.

Obras
 Folktales of Bhutan (1994) 
 Bhutanese Tales of the Yeti (1997) 
 Dawa: The Story of a Stray Dog in Bhutan (2004) 
 The Circle of Karma (2005) 
 Chilli and Cheese- Food and Society in Bhutan (2008) 
 Tales in Colour and other stories (2009) 

Notas

 Véxase tamén 

 Bibliografía 
 Chaubey, Ajay K, et al. Women Writers of the South Asian Diaspora. Jaipur: Rawat, 2020

Categoría:Nados en Bután
Categoría:Nados en 1952
Categoría:Alumnos da Universidade de Delhi
Categoría:Alumnos da Universidade de Nebraska-Lincoln
Categoría:Escritores de Bután
Categoría:Escritores en lingua inglesa